Klokken 02:30 modtog alarmcentralen et opkald om et solouheld i Frederikshavn. Da redningspersonale kom frem til stedet viste det sig, at der var tale om en 17-årig mand fra lokalområdet, der var væltet på sin scooter. Den 17-årige var i kritisk tilstand og blev kørt på traumecenteret, hvor lægerne valgte at lægge ham i koma. Han kørte uden hjelm, da han væltede og pådrog sig et alvorligt hovedtraume. Politiet har udtaget blodprøve med henblik på at fastslå om den tilskadekomne var påvirket af alkohol eller narko i ulykkesøjeblikket oplyser vagtchefen ved Nordjyllands Politi.

Opsummering:
Ung mand væltede med sin scooter uden hjelm